Hej HN. Jeg skal forhåbentlig snart flytte, og har fået tilbudt et par steder hvor jeg må have kat. Jeg er vokset op med kat, og har haft dem i 20 år - så har styr på pleje osv. Men eftersom min mor altid har haft mange katte, og de har været både ude og inde, så har jeg ikke styr på hvor meget det koster. Så jeg ville høre hvor mange penge i bruger på 1 kat? og evt hvad i bruger af mad, kattegrus m.v.? Planen er at det skal være en indendørskat (blandingskat fra internat), da jeg skal bo midt i Odense. Jeg vil formodentlig gerne fodre med Hills eller Royal canin, og regner med ca. 100 kr om måneden. Kattegrus regner jeg med ca 60 kr om måneden? Og så tænker jeg at sætte 150-200 kr om måneden ind på dyrlægekontoen? Eftersom jeg formodentlig køber mig en internatkat, er den basisvaccineret, øremærket, chippet og sundhedstjekket i forvejen. Er der andet man skal overveje i sit budget? Og så lige et tillægsspørgsmål som slet ikke hører ind her - men er der nogen som ved hvor man kan købe de der kombiovne (eller evt alm ovn) med to kogeplader ovenpå? Da ingen af lejligheden har ovn i,og kun to kogeplader.
Så er hvalpene 13 dage gamle, og de er dejligere end nogensinde. Nogle af dem er så småt ved at få øjne, og nogle andre prøver stængerne af. Indtil videre er 3 af dem helt sikkert afsat, og 2 mere er måske afsat   det går strygende.. To tøser der hygger Dreng   Dreng med front mod kamera.   Dreng   Pige   Pige   Dreng til venstre og pige til højre   Pige   Dreng   Håber i har nydt synet 
Må da hellere vise et billede af hvalpe-folden  Min kære kæreste har været igang med det helt store byggeri.. Overvejer om vi skulle sætte dem i produktion... Haha.   Hele byggeriet er 4 meter x 1,2 meter. Fødekasse i den ene ende, og så har vi bygget videre i længden. Pt er der et bræt midt i, så hvalpene stadig ikke forvilder sig ind i "legeområdet".. Når de bliver større fjerner vi brættet, og gør soveområdet lidt mindre, så der er mere plads at lege på. Jeg har fået min mor til at save nogle træstuppe, som jeg tænker de nok vil synes er sjove at lege på. Og så har vi noget træ tilovers fra kassen, som jeg bygger en tunnel af og et lillebitte vippebræt..
Ih de er så nuttede!   Hvad var der i dem?
Mastiff (italiensk og amerikansk), labrador, boxer og rottweiler.. Det er nogle små bitte gadekryds 
Jeanette: nej absolut ikke! Det er til når vi ikke er hjemme, så er det rart at de er begrænset til ét område. Jeg er ved at skrive afsluttende opgave på mit studie, og er som udgangspunkt hjemme ved dem hele tiden, men har jo vejledning på min skole engang imellem, og er jo også nødt til at handle, så nogle gange må de være der   desuden skal deres mor jo også luftes, så nogle gange er de altså nødt til at være alene. Troede som sådan ikke at det ville være noget problem med noget at kravle op på. Altså stubben er ikke andet end 7cm høj, og det bliver jo altså nogle store hvalpe. Vippen fik jeg inspirationen til fra en opdrætter jeg fandt på nettet. Hun har sådan et bræt, der hænger i snore, så de vænner sig til også at færdes på ujævn grund. Det har jeg ikke mulighed for at lave, så jeg tænkte at en lillebitte vippe kunne gøre det. Og her snakker vi altså ULTRA lav vippe.
Jeg har to skønne katte, søstre, på 9 måneder. Men de er alle steder, og deres leg er som regel rimelig vild. Et nej plejer at få dem til at slappe af, men jeg kan ikke holde øje med dem hele dagen. Mine planter bliver gravet op, eller urtepotterne skubbet på gulvet. Deres vandskål skubber de til så alt vandet ender på gulvet. Alt bliver skubbet ned fra hylder. I nat røg mit 42" fladskærm på gulvet. Så hvad kan jeg gøre for at få dem til at holde sig væk fra møblerne? Jeg har prøvet at sprøjte med KW - hold dig væk og vitakraft - cat-stop uden held.
Man kan ikke få katte til at holde sig væk fra møblerne. Katte lever i en 3D-verden. Ønsker man dyr der ikke er i møblerne, skal man ikke vælge katte. Katte kan godt lære, at de ikke må være i møblerne når mennesket ser det, men det øjeblik man er ude af syne, er de der. Ungkatte ER bare små, livlige, nysgerrige krabater, der prøver ALT af. Trods div. høje kradsetræer, er det helt naturligt, de udforsker verden - og egne evner som klatreakrobater. Det er en fase, og med tiden falder de mere til ro. Jeg har selv en på 9 måneder. Den er dog holdt op med at klatre i gardinerne og gå armgang på reolen, nu er den i gang med om den kan gå på væggene.  Ønsker man dyr der kun er på gulvet, skal man ikke vælge katte.
Mine katte må være hvor de vil. Men jeg er ikke interesseret i at de ødelægger mine ting. 2 læder stole er ødelagt så meget at de blev smidt ud. Store dybe huller i mine trægulve efter de vælter urtepotterne ned i gulvet. Spisebordsstole hvor betrækket er flænset op. Dørkarm og skoreol med mærker, fordi de "flyver" så voldsomt at skoreolen vælter ind i dørkarmen. Og nu et 2 måneder gammelt fladskærm, hvor skærmen er ødelagt. Sådanne ting må være muligt at få kattene til at stoppe med at gøre 
Med risiko for at lyde ond... Min kat sprang på køkkenbordet en gang hvor jeg så det. I et snuptag røg den direkte ind under vandhanen. Siden er den ikke gået på bordet- heller ikke når den er alene. Tjekket med mel, ingen kattepoter. Du kan jo tilsvarende forsøge dig med en vandpistol eller forstøver, når de kommer de forbudte steder 
Vores labhan på et år har knækket springkoden og hopper over hegnet efter forgodtbefindende. Det er ca 120cm højt. Vi går og overvejer lidt hvad vi så skal sætte op. Det dur bare ikke at han smutter ud af indhegningen. Vi bor meget tæt på vejen, og der er mange tæver i omegnen. Vi har talt om et rionet i ca 2 m højde men henrik påstår at hunden bare vil klatre ud. Hunden bliver ikke opbevaret derude. Men kan godt være der hvis vi lige skal til byen og handle. Så får han et tyggeben eller lign og han har et isoleret hus at ligge i. Han kan godt lide at være der, men synes åbenbart osse det er sjovt at komme ud på egne poter. Sååå hvordan holder I jeres hunde inde. Har overvejet en strømtråd for at være helt ærlig, men jeg er ikke sikker på konsekvensen af det så det tør jeg ikke. Det behøver I ikke foreslå. 
hvis den klatrer over 2 m rionet, så er der kun en udvej, en strømtråd i toppen, vovse gør det kun en gang. De tager ikke skade af det, lige som hvis de går på hestenes hegn, de hyler, og så rører de det aldrig igen.
Jeg ville også sætte en tråd med stød i, heller det end hunden kommer til skade eller bliver skyld i andres ulykke. Vores hunde kan og har altid gået i haven alene, det nyde de og det gør vi da også. Kun når vi er hjemme. Selfølgelig er det noget helt andet når de er hvalpe, så er vi med, ja måske det 1. år.
hold øje med ham, og lige så snart han hopper over, så fortæl ham det er forkert. Han skal have en grund til at blive, han hopepr over fordi det er kedeligt. Her er ejendommen ikke hegnet ind, vores tæve render altid løs, også uden opsyn. Om sommeren står døren bare åben, og så kan hun rende ind og ud som det passer hende, når vi går i seng kalder jeg på hende og lukker døren. Hun kan også fint være ude selvom jeg rider tur, eller lige hurtigt tager ned og henter morgenmad i byen osv, fordi hun ved hvor hun bor, og hun ikke keder sig.
Vi ville aldrig forlade hjemmet med hunden ude. Vores hunde går frit omkring på hele matriklen uden hegn, også selvom der går andre hunde og folk på vejen forbi. Det har kostet tid at lære, men tiden er givet godt ud. Vores største bekymring ved et evt. indbrud er, at de også stjæler hunden. Alt andet bare ikke den, og hunden gør bestemt ikke modstand. Tænk hvis den endte som kanonføde for kamphunde, en ganske forfærdelig tanke.
fordi han bliver efterladt derude i flere timer. Men han kan godt lide at være der. Han hopper osse over når vi er hjemme. Dog har han ikke gjort det længe nu. Om det er fordi hans drifter er formindsket ved jeg ikke.